ALSÓ tagozat *FAKULTATÍV ÓRÁN EZZEL KIEGÉSZÍTHETŐ*

**Az óra címe**: a szentmise, mint ünnep

**Rövid tartalma**: Az életünkben lévő ünnep megélése — a szentmise, mint ünnep, annak megélése, megértése, értéke

**Nevelési és oktatási cél**: Értsék meg, miért ünnep a szentmise. Próbálják a saját életük részévé tenni. Tapasztalják meg a közös ünneplés örömét és erejét.

**Heti gyakorlat**: Írják le, miért, kiért ajánlják fel a szentmisét. A cetlit vigyék a templomba, és tegyék az oltár elé tett kosárba.

**Imádság elhelyezése**: Az óra bevezető része után hálaadó ima saját szavainkkal, amiben megköszönjük az ünnepeket, és azokat, akikkel együtt ünnepelünk. Óra végén a témához kapcsolódó ének (Tápláló szent.., Kenyered és borod…)

**Ajánlott imaformák**: szabad ima, ének

**Ajánlott imádságok**:

**Módszertani javaslatok**: házi feladatra épülő munka, megbeszélés, magyarázat, játék

**Egy választott javaslat**:

**Ehhez szükséges eszközök**:

**Szemléltető anyagok**: 10 parancsolat kör (körcikkeken a 10 parancsolat- kat. hittan ötlettárból), Szimbólumkártyák vagy tárgyak (Biblia, kehely, persely, ostya, kézfogásos kép, csengő), mese (<http://fugefamuhely.hu/images/foglalkozasvazlatok/a_szentmise_sulya.pdf>)

**Munkaformák**: páros munka, kiscsoportos munka, közös munka, frontális, egyéni

**Az óra rövid leírása**:

1. Bevezetés: beszélgetés az ünnepről vezetett kérdések alapján ( pl.: milyen ünnepet ismersz?, mit jelent?, mik a kedvenc ünneped?, hogyan ünnepelsz?.. bemutathatja az otthonról hozott képet, rajzot a saját ünnepéről-házi feladatra épülő munka) *páros munkában adott idő alatt szavakat gyűjt az ünnep kifejezésről.*
2. Hálaadó ima – megköszönjük, hogy vannak ünnepek, és van kikkel ünnepelni stb.
3. Játék: kirakjuk a 10 parancsolat kört. Válasszák ki, melyik kapcsolódik a vasárnaphoz.
4. Játék: Kiscsoportos munka. Szimbólumokat kapnak. Ezeket kell sorba rakni, ahogy a szentmisében következnek. Utána közös megbeszélés, szimbólumok értelmezése. *Az oltár ’felöltöztetése’ a megfelelő tárgyakkal.*
5. Miért ünnep a szentmise is? – beszélgetés
6. Mese – beszélgetés a történetről- miért értékes a szentmise? *(padlókép )*
7. ima: ének
8. heti feladat